אני חושבת שמה שגרם לבהלה לזהב הגרמני הם המחירים של המוצרים, שכמותם הכרנו רק ברשתות כגון ביוטיקר ווואו - שפתון ב-13 ש"ח, עפרון עיניים ב-9 ש"ח, מסקרה ב-16 ש"ח.. המחירים המזמינים לא הותירו את בנות ישראל אדישות והסטנדים התרוקנו במהירות. המותג, שפונה באופן מובהק לבנות העשרה, מציע מגוון עשיר של מוצרים בליין הקבוע, רובם מיוצרים בארצות אירופה, וכן במהדורות מוגבלות שמשתנות מדי מספר חודשים- Trend Edition, ומה שנגמר - בדרך כלל לא חוזר, כך שאם שמתן עין על מוצר מסויים - קנו אותו מיד כי מחר אולי כבר לא יהיה. האריזות של המוצרים והלוק הכללי של הסטנד וגם של אתר החברה פשוטות, Girly ומאופיינות באימג'ים שיקרצו לנערות. לא כל המוצרים שמצויים בחו"ל ניתנים לרכישה גם בארץ.
לאחרונה שמתי לב שסופר פארם החלו להדביק מדבקות על המוצרים כך שלא יהיה ניתן לפתוח אותם בקלות או לכל הפחות להבחין אם מישהי פתחה את המוצר לפניכן. טוב היו עושים אסנס אם היו סוגרים את המוצרים בנייליון הרמטי בדומה לשאר המותגים, אך אני מניחה שחלק מהתמחור הנמוך הוא ההכרח לחסוך בעלויות נוספות כגון אלו. בכל מקרה, אחרי שהעניינים נרגעו מעט ורוב הסטנדים כבר מלאים בסחורה, אספתי לחיקי כמה מוצרים שהתסקרנתי לגביהם, כולל מוצר מסדרת Bloom Me החדשה (עליה ארחיב בהמשך). יחד עם העובדה שגם נשלחו אליי מוצרים לסקירה, הצטבר אצלי סטוק נאה של מוצרי אסנס שניתן למצוא בארץ - כך שאתן מוזמנות למגה סקירה ארוכה במיוחד על 20 ממוצרי אסנס שנמצאים ברשותי. קחו כוס תה ותצללו איתי לעולם של אסנס..
שפתון עמיד - Long Lasting Lipstick השפתון היחיד שיש כרגע מהמלאי הקבוע בחנויות.
האריזה עשויה פלסטיק ובצבע שחור, מלבד טבעת סביב פתח האריזה שמראה בקלות את הגוון של השפתון. אהבתי גם את הטבעת הלוגו של אסנס (האות e בתוך עיגול) שמוסיפה שיקיות לשפתון.
בארץ קיים ב-3 גוונים, התחדשתי בשניים מהם - 05 - Velvet Rose הוא ורדרד יומיומי עם נגיעה קוראלית ומרקם מעט יותר מתפורר על השפתיים.
I Love Extreme Crazy Volume Mascara איי לאב קרייזי, או בשמה השני - המסקרה הורודה, היא הפופולרית ביותר כרגע כך נדמה.
המברשת שלה ענקית פשוט, ולי היא היתה לא נוחה - ואני בעלת עיניים גדולות כמו ששמתן לב. בנוסף החומר שלה רטוב מאוד ומדביק ריסים.
לא נרשם נפח מרשים מדי כמו שתראו מטה, אבל אני אתן לה עוד צ'אנסים בהמשך. גם אותה השארתי להתאוורר, ואני מחבבת אותה קצת יותר עכשיו. בינתיים המסקרה של פופה היא עדיין המועדפת עליי.
אלו שבתמונה גם כן - הלק מבסדרת Easy and Go (לה 28 גוונים בארץ) נמרח יפה ובאחידות, המברשת נוחה והצבע עמוק וגלוסי.